Rikunarita-ORG/Wikinium huggingface dataset:
# The Founding of a Party

| *The Founding of a Party* |
| --- |
| orig. 建党伟业 |
| Generell informasjon |
| Genre | Periode, drama |
| Utgivelsesår | 2011 |
| Nasjonalitet | Kina |
| Varighet | 140 min. |
| Språk | Kinesisk |
| Bak kamera |
| Regi | Huang Jianxin, Han Sanping  |
| Manus | Guo Junli, Huang Jianxin, Dong Zhe  |
| Musikk | Shu Nan  |
| Klipp | Derek Hui  |
| Foran kamera |
| Medvirkende | Liu Ye, Huang Jue, Zhou Jie, Huang Xuan, Li Chen, Tan Kai, Zhang Yishan, Qi Yuwu, Zhang Yi, Feng Yuanzheng, Zhang Jiayi, Wang Xuebing, Chen Kun, Liao Fan, Li Qin, Zhou Xun, Michelle Ye, Dong Xuan, Wang Yuexin, Deng Chao, Han Geng, Zu Feng, Fu Xinbo, Pan Yueming, Ma Shaohua, Dong Jie, Zhang Hanyu, John Woo, Guo Xiaodong, Chang Chen, Nie Yuan, Wang Xueqi, Guo Tao, Andy Lau, Chow Yun-Fat, Daniel Wu, Zhao Benshan, Xu Jinglei, Fan Bingbing, Ray Lui, Jing Boran, Zhang Guoli, Liu Peiqi, Simon Yam, Nick Cheung, Angelababy, Tony Leung Ka-fai, Wang Leehom, Li Xuejian  |
| Annen informasjon |
| Farve/s.hv | Farger |
| Filmselskap | DMG Entertainment, China Film Group Corporation, Shanghai Film Park, Media Asia Films, Jiangsu Broadcasting Corporation, Polybona Films, China Movie Channel  |
|  |
| Premiere(r) | * 15. juni 2011 (sted: Kina)
* 23. juni 2011 (sted: Hongkong)
* 24. juni 2011 (sted: USA)
 |
| Utmerkelser |
|  |
| Utmerkelser | Huabiao Award for fremragende film |
| Eksterne lenker |
| IMDb
 |

The Founding of a Party (originaltittel: *Jian dang wei ye*) er et kinesisk periodedrama fra 2011 regissert av Huang Jianxin og Han Sanping. Filmen er en skildring av de dramatiske hendelsene i perioden 1911 til 1921 som ledet til dannelsen av det kinesiske kommunistpartiet. Filmen har en patriotisk stil og ble laget i forbindelse med 90-årsdagen for etableringen av partiet. Ledende roller spilles av Liu Ye (Mao), Chen Kun, Andy Lau, Li Qin, Huang Jue og Chow Yun-fat.

Den ble tildelt prisen for fremragende film ved Huabiao Awards (sammen med flere filmer).

Filmen er også kjent under den engelske tittelen *Beginning Of The Great Revival*.

De to regissørene var også sterkt involvert i produksjonen av *The Founding of a Republic* fra 2009 og *The Founding of an Army* fra 2017. Førstnevnte ble produsert for å markere 60-årsdagen for etableringen av Folkerepublikken Kina og sistnevnte for å markere 90-årsdagen for grunnleggelsen av Folkets frigjøringshær.

## Referanser

## Eksterne lenker

* (en) *The Founding of a Party* på Internet Movie Database

* (en) *The Founding of a Party* på Hong Kong Movie Database

* (fr) *The Founding of a Party* på Allociné

* (nl) *The Founding of a Party* på MovieMeter

* (en) *The Founding of a Party* på The Movie Database – film

* (en) *The Founding of a Party* på Rotten Tomatoes

* (en) *The Founding of a Party* på Metacritic

* (en) *The Founding of a Party* på Box Office Mojo

Denne artikkelen er en **spire**. Du kan hjelpe Wikipedia ved å utvide den.
# Rektor

**Rektor** er en tittel med flere forskjellige betydninger, som har det til felles at de indikerer en akademisk eller religiøs eller politisk lederfunksjon. En rektors embete og funksjonstid kalles et *rektorat*. Ordet er hentet fra latin (*rector*) og betyr «hersker». Det latinske ordet *rector* er igjen hentet fra ordet *regere*, som på latin også fikk betydningen «lærer».

## Innen akademia

Rektor er den norske tittelen på det høyeste akademiske vervet ved mange universiteter og andre institusjoner innen høyere utdannelse. Rektor er ved de fleste universiteter et akademisk verv, som man blir valgt til for en begrenset periode. I de fleste tilfeller er bare universitetets professorer valgbare. En rektors stedfortreder blir gjerne kalt prorektor eller viserektor. I Norge kan styret til institusjonen fastsette om rektor skal velges eller ansettes.

I Norge i dag, samt i store deler av Europa og Latin-Amerika, brukes tittelen rektor eller tilsvarende på andre språk. I Storbritannia og mange andre samveldestater er det vanlig å ha en *kansler* (*Chancellor*) som universitetets nominelle og seremonielle overhode, og en *visekansler* (*Vice-Chancellor*) som universitetets reelle øverste leder, tilsvarende en norsk rektor. *Kansler*-vervet er da et rent æresverv som kan innehas av en politiker, medlem av kongefamilien eller annen person som ikke har sitt daglige virke ved universitetet. En prorektor kan da ha tittelen pro-visekansler (*Pro Vice-Chancellor*) eller lignende. Kanslertittelen har også vært brukt på det europeiske kontinentet, og ble på 1800-tallet brukt i Norge på en måte som lignet på det britiske systemet, der *kansler* var en ren ærestittel. I USA kalles lederen for et universitet vanligvis president (*President*).

## Innen skolevesenet

Rektortittelen brukes i mange land om lederen for både grunnskoler og gymnasier. Det er vanlig at rektorer innen skolevesenet er ansatt. Til 1970-tallet ble rektortittelen i Norge anvendt på lederen for et gymnas. Lederen for en barneskole ble kalt overlærer og lederen for en ungdomsskole ble kalt bestyrer.

## Se også

* Rektor i norsk offentlig skole
* Universitets- og høgskolerektorer

## Referanser

## Eksterne lenker

* Utdanning.no sin yrkesbeskrivelse av rektor